Ego Galterus, Dei gratia Lingonensis episcopus, notum facio tam futuris quam presentibus, quod, rogatu et prece benigna domni Stephani, tunc temporis prioris Sancti Salvatoris, Deo et ecclesie Arremarensi nec non et ecclesie predicti Sancti Salvatoris, ecclesiam de Chugiis, cum appendiciis suis, in elemosinam dedi, et libere possidendam in perpetuum concessi, eo tamen tenore quod capellanum in predicta traheret ecclesia, et ipsum more solito archidiacono presentabunt et decano, salvo jure episcopali. Et ut hoc ratum et inconvulsum deinceps habeatur, sigilli mei auctoritate munio, et testium adnotatione confirmo. Testes: Guido, abbas Besue, Guido de Numere, Lingonensis canonicus, Brutinus, decanus Besue, Belinus, capellanus meus. Actum ab incarnatione Domini M°C°LX° quarto.